Lav et referat af nedenstående tekst:

Tekst:
Forretninger, restauranter og diskoteker i Øster Hurup har plastret facaderne til med store skilte. Men det skal være slut nu. Politikerne i Mariagerfjord Kommune vil nu få de handlende til at overholde lokalplanen. Det fortæller formanden for Mariagerfjords Teknik- og Miljøudvalg, Preben Christensen (S). - Der er sådan nogle tivoli-agtige tilstande i byen. Når den ene sætter skilte op, gør den anden det også. Den nuværende lokalplan skal sikre pæne facader og passende skiltning i byen, men de handlende har alligevel hængt masser af store skilte og planker op. Inden politikerne går mere aktivt til værks for at sørge for, at de handlende overholder lokalplanen, skal den dog revideres. - Vi vil lave noget, som er kvalitetssikret. Vi kalder det en revision af lokalplanen, men faktisk bliver den ikke lempet - den bliver mere restriktiv, siger Preben Christensen. Han fortæller, at det stort set er alle beværtninger i byen, der i større eller mindre grad bryder reglerne. - Vi går efter kvalitet. Det skal se ordentligt ud og der skal være et ensartet præg i byen.

Referat:
Grove træplanker på bygningerne og skilte overalt. De handlende i Øster Hurup har alt for længe set stort på lokalplanen, der skal sikre smukke facader i byen. Nu vil politikerne gøre noget ved problemet.